ກຸ່ມຕາລີບັນ ແນເປົ້າໝາຍ ໃສ່ລົດສະຖານທູດ ເທີກີ ທີ່ຄາບູລ
ສື່ມວນຊົນ ອັຟການິສຖານ ກ່າວວ່າ ທ່ານ Ismail Aramaz ເອກອັກຄະລັດຖະທູດ ເທີກີ ປາກົດວ່າ ເປັນເປົ້າໝາຍຂອງການວາງລະເບີດໂຈມຕີ ທີ່ຄາບູລ.
ຜູ້ວາງລະເບີດສະລະຊີບຕາລີບັນຄົນນຶ່ງ ຂັບລົດທີ່ບັນຈຸວັດຖຸ ລະເບີດຂອງຜູ້ກ່ຽວ ແລ່ນຕຳຂະບວນລົດຂອງສະຖານທູດ ເທີກີ ໃນນະຄອນຫຼວງຂອງອັຟການິສຖານໃນເຊົ້າວັນພະຫັດ ມື້ນີ້ ເຮັດໃຫ້ປະຊາຊົນຢ່າງໜ້ອຍ 2 ຄົນເສຍຊີວິດ ໂຄສົກຕຳຫຼວດທີ່ນະຄອນຫຼວງຄາບູລ ກ່າວຕໍ່ວີໂອເອ ວ່າ ຄົນ ເທີກີຄົນນຶ່ງແມ່ນຮວມຢູ່ໃນພວກທີ່ເສຍຊີວິດໃນການໂຈມຕີ ຄັ້ງນີ້ ທີ່ໄດ້ເກີດຂຶ້ນຢູ່ນອກສະຖານທູດຂອງເທີກີ ໃນໃຈກາງ ນະຄອນຫຼວງຄາບູລ ບໍ່ໄກຈາກທຳນຽບປະທານາທິບໍດີຂອງ ອັຟການິສຖານ ຮອງລັດຖະມົນຕີກະຊວງພາຍໃນຂອງອັຟການິສຖານ ທ່ານ Ayub Salangi ກ່າວຕໍ່ບັນ ດານັກຂ່າວຢູ່ສະຖານທີ່ເກີດເຫດວ່າ ກອງທັບເທີກີ ກ່າວວ່າ ການໂຈມຕີດັ່ງກ່າວ ໄດ້ແນໃສ່ລົດຄັນນຶ່ງທີ່ບັນທຸກທີມຮັກສາຄວາມປອດໄພໃຫ້ແກ່ທູດເທີກີ ທ່ານ Ismail Aramaz ນັ້ນ ກຸ່ມຕາລີບັນ ໄດ້ອ້າງເອົາຄວາມຮັບຜິດຊອບຢ່າງໄວ ແຕ່ກ່າວວ່າ ຕົນໄດ້ແນເປົ້າໃສ່ລົດຄຸ້ມກັນທະຫານສະຫະລັດຄັນນຶ່ງ ຖະແຫຼງການຂອງກຸ່ມຕາລີບັນ ກ່າວວ່າ ລາຍງານຂ່າວໂທລະພາບສະແດງໃຫ້ເຫັນລົດຫຸ້ມເກາະ 2 ຄັນ ທີ່ໃສ່ປ້າຍນັກການທູດເທີກີ ແລະຄົນນຶ່ງທີ່ໄດ້ຮັບບາດເຈັບກຳລັງຫາມອອກຈາກລົດຄັນນຶ່ງ ອັນນີ້ນັບວ່າເປັນການໂຈມຕີຂອງພວກກະບົດເທື່ອທຳອິດທີ່ຮູ້ຈັກກັນ ທີ່ໄດ້ແນເປົ້າໝາຍໃສ່ເທີກີ ໃນນະຄອນຫຼວງຄາບູລ ແລະເປັນເທື່ອທີສອງທີ່ຂະບວນລົດຄຸ້ມກັນຂອງໜ່ວຍປະກອບພາລະກິດທາງການທູດຖືກໂຈມຕີ ໂດຍພວກຫົວຮຸນແຮງຕາລີບັນ ໃນຫວ່າງບໍ່ເທົ່າໃດເດືອນຜ່ານມານີ້ ໃນເດືອນພະຈິກກາຍນີ້ ລົດຂອງສະຖານທູດອັງກິດຄັນນຶ່ງກໍໄດ້ ຖືກໂຈມຕີໂດຍຜູ້ວາງລະເບີດສະລະຊີບ